
23-TA-3108: Noteikumu projekts (Jauns)
Sporta organizāciju finansēšanas kārtība
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.
	Noteikumu projekts
2. Latvijas Sporta federāciju padomei, Latvijas Olimpiskajai komitejai un Latvijas Paralimpiskajai komitejai pieejamā valsts finansējuma apjoms tiek noteikts pēc kārtējā gada valsts budžeta apstiprināšanas, valsts budžeta apakšprogrammas 09.07.00 “Dotācijas sporta organizāciju, programmu un pasākumu atbalstam” ietvaros.
	Iebildums (FM - 07.12.2023.)
Noteikumu projekta 2.punkts paredz, ka sporta organizācijām pieejamā valsts finansējuma apjoms tiek noteikts pēc kārtējā gada valsts budžeta apstiprināšanas, valsts budžeta apakšprogrammas 09.07.00 “Dotācijas sporta organizāciju, programmu un pasākumu atbalstam” ietvaros.
Vēršam uzmanību, ka saskaņā ar likumprojektu "Par valsts budžetu 2024.gadam un budžeta ietvaru 2024., 2025. un 2026.gadam" minētajā Izglītības un zinātnes ministrijas budžeta apakšprogrammā 2024.gadam ir plānots finansējums 17 917 415 euro apmērā un saskaņā ar budžeta paskaidrojumā sniegto informāciju šīs apakšprogrammas mērķi ir:
1) sniegt atbalstu atzīto sporta federāciju, biedrības “Latvijas Olimpiskā komiteja” (LOK), biedrības “Latvijas Sporta federāciju padome” (LSFP) un biedrības “Latvijas Paralimpiskā komiteja” (LPK) Sporta likumā deleģēto uzdevumu un funkciju nodrošināšanai. Nodrošināt augstas klases sasniegumu sporta atbalstu. Atbalstīt dažāda līmeņa sporta sacensību (t.sk. starptautisku sporta sacensību) organizēšanu Latvijā un Latvijas sportistu dalību dažāda līmeņa sporta sacensībās ārzemēs;
2) finansiāli nodrošināt valsts izlases komandu sporta spēlēs sagatavošanos un piedalīšanos Eiropas un pasaules čempionātu un olimpisko spēļu atlases turnīros un finālsacensībās;
3) atbalstīt nacionālas nozīmes starptautisku sporta pasākumu organizēšanu Latvijā, tādejādi veicinot ne tikai attiecīgā sporta veida attīstību, bet arī veicinot valsts ekonomisko attīstību un popularizējot Latviju ārvalstīs;
4) nodrošināt, lai talantīgie sportisti varētu sagatavoties un startēt Olimpiskajās spēlēs, pasaules un Eiropas čempionātos (t.sk. sporta spēļu atlases turnīros un finālsacensībās), kā arī sniegt atbalstu Latvijas sporta veterāniem un bijušajiem olimpiešiem);
5) sniegt atbalstu pielāgotā sporta attīstībai, tādejādi nodrošinot, lai cilvēki ar invaliditāti varētu nodarboties ar sportu atbilstoši viņu interesēm un spējām iesaistīties pielāgotās sporta aktivitātēs, atbalstot labāko sportistu ar invaliditāti startus Paralimpiskajās spēlēs, Nedzirdīgo spēlēs (Deaflympics), Speciālās Olimpiādes spēlēs, kā arī pasaules un Eiropas čempionātos.

Savukārt Sporta likuma 9.panta trešās daļas 2.punkts paredz, ka Latvijas Nacionālā sporta padome izstrādā priekšlikumus valsts budžeta līdzekļu sadalei sporta jomā un iesniedz tos Izglītības un zinātnes ministrijai.

Attiecīgi lūdzam papildināt anotāciju ar informāciju par budžeta apakšprogrammā 09.07.00 “Dotācijas sporta organizāciju, programmu un pasākumu atbalstam” indikatīvi plānotā finansējuma apmēru, kuru ir paredzēts sadalīt atbilstoši šajā noteikumu projektā noteiktajiem kritērijiem. Savukārt, ja pēc šajos noteikumos paredzētajiem kritērijiem ir paredzēts sadalīt visu apakšprogrammā plānoto finansējumu, tad lūdzam papildināt anotāciju ar izvērstu skaidrojumu, vai un kā tiks sasniegti budžeta apakšprogrammas mērķi un kāda loma finansējuma sadalē ir paredzēta Latvijas Nacionālajai sporta padomei.
 
Piedāvātā redakcija
-
	Ņemts vērā
Ņemts vērā, attiecīgi papildinot Anotāciju
	2. Latvijas Sporta federāciju padomei, Latvijas Olimpiskajai komitejai un Latvijas Paralimpiskajai komitejai pieejamā valsts finansējuma apjoms tiek noteikts pēc kārtējā gada valsts budžeta apstiprināšanas, valsts budžeta apakšprogrammas 09.07.00 “Dotācijas sporta organizāciju, programmu un pasākumu atbalstam” ietvaros.

	2.
	Noteikumu projekts
4. Lai Latvijas Sporta federāciju padome varētu pretendēt uz valsts finansējumu Sporta likuma 10. panta 4.1 daļas, sestās daļas, 10.1 panta otrās, trešās, ceturtās, piektās un sestās daļas ietvaros minēto funkciju nodrošināšanai, tā katru gadu līdz 10. janvārim iesniedz ministrijā iesniegumu. Iesniegumam pievieno:
	Iebildums (FM - 07.12.2023.)
Lūdzam redakcionāli precizēt atsauces uz korektām Sporta likuma redakcijām.
Piedāvātā redakcija
Lai Latvijas Sporta federāciju padome varētu pretendēt uz valsts finansējumu Sporta likuma 10. panta 4.1 daļas, sestās daļas, 10.1 panta otrās, trešās, ceturtās, piektās un sestās daļas ietvaros minēto funkciju nodrošināšanai, tā katru gadu līdz 10. janvārim iesniedz ministrijā iesniegumu. Iesniegumam pievieno:
	Ņemts vērā
Ņemts vērā veicot noteikumu projekta precizējumus
	4. Lai Latvijas Sporta federāciju padome varētu pretendēt uz valsts finansējumu Sporta likuma 10. panta 4.1 daļas, sestās daļas, 10.1 panta otrās, trešās, ceturtās, piektās un sestās daļas ietvaros minēto uzdevumu nodrošināšanai, tā katru gadu līdz 10. janvārim iesniedz ministrijā iesniegumu. Iesniegumam pievieno:

	3.
	Noteikumu projekts
10. Komisija sastāv no pieciem locekļiem. Komisijas loceklis savu pienākumu pildīšanu nevar uzticēt citai personai. Komisijas sēdēs var uzaicināt piedalīties ekspertus ar padomdevēja tiesībām.
	Iebildums (TM - 08.12.2023.)
No Ministru kabineta noteikumu projektā "Sporta organizāciju finansēšanas kārtība" (turpmāk – projekts) paredzētā regulējuma par attiecīgo iesniegumu un tam pievienotās informācijas vērtēšanas komisiju (turpmāk – komisija), kā arī no projekta sākotnējās ietekmes (ex-ante) novērtējuma ziņojumā (turpmāk – anotācija) ietvertās informācijas izriet, ka komisijas sastāvā būs tikai Izglītības un zinātnes ministrijas pārstāvji. Līdz ar to regulējums par komisijas izveidošanu, tās darbība organizāciju u.tml. nav jāparedz ārējā normatīvajā aktā (proti, projektā), bet iekšējā normatīvajā aktā atbilstoši Valsts pārvaldes iekārtas likumā paredzētajam regulējumam.
Ievērojot minēto, lūdzam attiecīgi precizēt projektu un anotācijā ietverto informāciju.
 
Piedāvātā redakcija
-
	Ņemts vērā
Ņemts vērā, veicot noteikumu projekta precizējumus
	-

	4.
	Noteikumu projekts
10. Komisija sastāv no pieciem locekļiem. Komisijas loceklis savu pienākumu pildīšanu nevar uzticēt citai personai. Komisijas sēdēs var uzaicināt piedalīties ekspertus ar padomdevēja tiesībām.
	Iebildums (FM - 07.12.2023.)
Lūdzam papildināt anotāciju ar papildu skaidrojumu par komisijas personālsastāvu, t.i., vai vērtēšanas komisijā darbosies tikai Izglītības un zinātnes ministrijas pārstāvji, vai arī tajā darbosies kādu sporta organizāciju deleģēti pārstāvji.
Piedāvātā redakcija
-
	Ņemts vērā
Ņemts vērā, veicot noteikumu projekta precizējumus un papildinot anotāciju
	-

	5.
	Anotācija (ex-ante)
1.1. Pamatojums
	Iebildums (FM - 07.12.2023.)
Lūdzam svītrot šajā sadaļā iekļauto 1.pamatojumu noteikumu projekta izstrādei, jo ar Ministru kabineta 2023. gada 15. augusta sēdes protokollēmuma (prot. Nr. 43.§)„Informatīvais ziņojums “Par valsts pamatbudžeta un valsts speciālā budžeta bāzi un izdevumu pārskatīšanas rezultātiem 2024., 2025., un 2026. gadiem” 29. punktu ir atbalstīts IZM priekšlikums ar 2024. gada 1. janvāri apvienot vairākas ministrijas budžeta apakšprogrammas, bet tas neparedz uzdevumu jauna normatīvā regulējuma izstrādei.
Piedāvātā redakcija
-
	Ņemts vērā
Ņemts vērā, svītrojot 1.pamatojumu no anotācijas taksta 
	1.1. Pamatojums

	6.
	Anotācija (ex-ante)
1.2. Mērķis
	Iebildums (TM - 08.12.2023.)
No anotācijas 1.2. un 1.3. apakšsadaļā ietvertās informācijas izriet, ka komisija pieņems lēmumus Administratīvā procesa likumā noteiktajā kārtībā. Vēršam uzmanību uz to, ka, ja valsts budžeta līdzekļi tiks piešķirti privātpersonām deleģēto valsts pārvaldes uzdevumu veikšanai, tad šie lēmumi nebūs administratīvie akti. Proti, atbilstoši Administratīvā procesa likuma 1. panta trešajā daļā noteiktajam administratīvais akts ir uz āru vērsts tiesību akts, ko iestāde izdod publisko tiesību jomā attiecībā uz individuāli noteiktu personu vai personām, nodibinot, grozot, konstatējot vai izbeidzot konkrētas tiesiskās attiecības vai konstatējot faktisko situāciju. Savukārt, ja attiecīgās privātpersonas ir Izglītības un zinātnes ministrijas padotībā, tad komisijas izdotie lēmumi nav uz āru vērsti tiesību akti.
Ievērojot minēto, lūdzam izvērtēt anotācijā ietverto informāciju un attiecīgi precizēt to, kā arī nepieciešamības gadījumā attiecīgi precizēt projektā paredzēto regulējumu.
 
Piedāvātā redakcija
-
	Ņemts vērā
Ņemts vērā, veicot anotācijas precizējumus attiecībā uz vērtēšanas komisijas kompetenci Administratīva procesa likuma ietvaros, nosakot, ka administratīvais akts tiek izdots tikai par finansējuma sadalījumu atbilstoši kritērijiem.
	1.2. Mērķis

	7.
	Anotācija (ex-ante)
1.3. Pašreizējā situācija, problēmas un risinājumi
	Iebildums (FM - 07.12.2023.)
Lūdzam precizēt sadaļā "Problēmas apraksts" iekļauto informāciju, skaidrojot pamatojumu, kāpēc ir nepieciešams jauns normatīvais regulējums un kādu problēmu ar to ir paredzēts risināt. Norādām, ka Izglītības un zinātnes ministrijas budžeta apakšprogrammu apvienošana pati par sevi nav problēma, jo budžeta apakšprogrammu apvienošanas mērķis bija nodrošināt efektīvu nozares līdzekļu pārvaldīšanu.
Piedāvātā redakcija
-
	Ņemts vērā
Ņemts vērā, precizējot anotāciju
	1.3. Pašreizējā situācija, problēmas un risinājumi

	8.
	Noteikumu projekts
3. Lai sporta federācija varētu pretendēt uz valsts finansējumu Sporta likuma 10. panta ceturtajā daļā minēto tiesību un uzdevumu īstenošanai, tā katru gadu līdz 10. janvārim iesniedz Izglītības un zinātnes ministrijā (turpmāk – ministrija) iesniegumu valsts finansējuma saņemšanai (turpmāk – iesniegums). Iesniegumam pievieno:
	Priekšlikums (TM - 14.12.2023.)
Ievērojot, ka Sporta likuma 10. panta ceturtajā daļā nav minēti sporta federāciju uzdevumi, lūdzam precizēt Ministru kabineta noteikumu projekta "Sporta organizāciju finansēšanas kārtība" (turpmāk – projekts) 3. punkta ievaddaļu un 16.2. apakšpunktu.
 
Piedāvātā redakcija
-
	Ņemts vērā
Ir ņemts vērā, veicot attiecīgus precizējumus noteikumu projektā
	3. Lai sporta federācija varētu pretendēt uz valsts finansējumu, tā katru gadu līdz 10. janvārim iesniedz Izglītības un zinātnes ministrijā (turpmāk – ministrija) iesniegumu valsts finansējuma saņemšanai (turpmāk – iesniegums). Iesniegumam pievieno:

	9.
	Noteikumu projekts
3. Lai sporta federācija varētu pretendēt uz valsts finansējumu Sporta likuma 10. panta ceturtajā daļā minēto tiesību un funkciju īstenošanai, tā katru gadu līdz 10. janvārim iesniedz Izglītības un zinātnes ministrijā (turpmāk – ministrija) iesniegumu valsts finansējuma saņemšanai (turpmāk – iesniegums). Iesniegumam pievieno:
	Priekšlikums (TM - 08.12.2023.)
Vēršam uzmanību uz to, ka Sporta likuma 10. panta ceturtajā daļā nav minētas sporta federāciju funkcijas. Savukārt, piemēram, no Sporta likuma 10.1 panta sestajā daļā ietvertā regulējuma izriet, ka biedrība "Latvijas Sporta federāciju padome" pilda tai deleģētos valsts pārvaldes uzdevumus. Turklāt vēršam uzmanību uz to, ka atbilstoši Valsts pārvaldes iekārtas likumā noteiktajam publiska persona var deleģēt privātpersonai tikai valsts pārvaldes uzdevumu, nevis funkciju.
Ievērojot minēto, lūdzam precizēt projekta 3. un 4. punkta ievaddaļā, 4.2. apakšpunktā, 5. punkta ievaddaļā, 5.2. apakšpunktā, 6. punkta ievaddaļā, 6.2. apakšpunktā, 14. punktā un 16.2. apakšpunktā minēto vārdu "funkciju".
 
Piedāvātā redakcija
-
	Ņemts vērā
Ņemts vērā, precizējot noteikumu projektu
	3. Lai sporta federācija varētu pretendēt uz valsts finansējumu, tā katru gadu līdz 10. janvārim iesniedz Izglītības un zinātnes ministrijā (turpmāk – ministrija) iesniegumu valsts finansējuma saņemšanai (turpmāk – iesniegums). Iesniegumam pievieno:

	10.
	Noteikumu projekts
4.2. šā punkta ievaddaļā minēto Sporta likuma ietvaros noteikto funkciju nodrošināšanai detalizētu izdevumu tāmi;
	Priekšlikums (TM - 14.12.2023.)
Ievērojot, ka projekta 4. punkta ievaddaļā nav minētas funkcijas, lūdzam precizēt projekta 4.2. apakšpunktu.
 
Piedāvātā redakcija
-
	Ņemts vērā
Ir ņemts vērā, veicot attiecīgus grozījumus noteikumu projektā
	4.2. šā punkta ievaddaļā minēto Sporta likuma ietvaros noteikto uzdevumu nodrošināšanai detalizētu izdevumu tāmi;

	11.
	Noteikumu projekts
10. Komisija sastāv no pieciem locekļiem.
	Priekšlikums (TM - 14.12.2023.)
Projektā paredzēts regulējums par attiecīgo iesniegumu un tiem pievienotās informācijas vērtēšanas komisiju (turpmāk – komisija), bet nav skaidrs, kādēļ tas tiek paredzēts projektā nevis komisijas nolikumā. Turklāt no 2023. gada 7. decembrī pieņemtajā likumā "Grozījumi Sporta likumā" (Latvijas Republikas Saeimas reģ. Nr. 393) paredzētajā Sporta likuma 13. panta ceturtajā daļā noteiktā pilnvarojuma Ministru kabinetam neizriet Ministru kabineta tiesības projektā paredzēt komisijas nolikumu. Ievērojot minēto, lūdzam attiecīgi precizēt projektu un papildināt projekta sākotnējās ietekmes (ex-ante) novērtējuma ziņojumu (turpmāk – anotācija) ar atbilstošu skaidrojumu.
 
Piedāvātā redakcija
-
	Ņemts vērā
Ir ņemts vērā, veicot attiecīgus grozījumus noteikumu projektā
	-

	12.
	Noteikumu projekts
13. Ja komisija, izvērtējot sporta federācijas iesniegto informāciju, konstatē, ka nav iesniegta visa šo noteikumu 3. punktā noteiktā informācija vai iesniegtā informācija nav precīza, ministrija nosūta attiecīgajai sporta federācijai rakstisku pieprasījumu sniegt precizētu informāciju. Precizēto informāciju sporta federācija sniedz 10 darbdienu laikā pēc ministrijas pieprasījuma saņemšanas.
	Priekšlikums (TM - 08.12.2023.)
Vēršam uzmanību uz to, ka ar rakstveida dokumentu saprot gan dokumentu papīra formātā, kas ir pašrocīgi parakstīts, gan elektronisko dokumentu, kas ir parakstīts ar drošu elektronisko parakstu. Elektronisko dokumentu likuma 3. panta otrā daļa noteic, ka elektroniskais dokuments uzskatāms par pašrocīgi parakstītu, ja tam ir drošs elektroniskais paraksts. Līdz ar to lūdzam aizstāt projekta 13. un 14. punktā vārdu "rakstisku" ar vārdu "rakstveida".
 
Piedāvātā redakcija
-
	Ņemts vērā
Ņemts vērā, precizējot noteikumu projektu
	10. Ja komisija, izvērtējot sporta federācijas iesniegto informāciju, konstatē, ka nav iesniegta visa šo noteikumu 3. punktā noteiktā informācija vai iesniegtā informācija nav precīza, ministrija nosūta attiecīgajai sporta federācijai rakstveida pieprasījumu sniegt precizētu informāciju. Precizēto informāciju sporta federācija sniedz 10 darbdienu laikā pēc ministrijas pieprasījuma saņemšanas.

	13.
	Anotācija (ex-ante)
1.1. Pamatojums
	Priekšlikums (TM - 08.12.2023.)
Lūdzam precizēt anotācijas 1.1. apakšsadaļā ietverto informāciju, norādot tajā minētā Ministru kabineta 2023. gada 15. augusta sēdes protokola numuru.
 
Piedāvātā redakcija
-
	Ņemts vērā
Ņemts vērā, precizējot anotāciju, atbilstoši Finanšu ministrijas iebildumiem
	1.1. Pamatojums

	14.
	Anotācija (ex-ante)
1.1. Pamatojums
	Priekšlikums (TM - 08.12.2023.)
Ievērojot, ka likumprojektā "Grozījumi Sporta likumā" (Latvijas Republikas Saeimas reģ. Nr. 393) paredzēts, ka likums stājas spēkā 2024. gada 1. janvārī, lūdzam precizēt anotācijas 1.1. apakšsadaļā ietverto informāciju par to, kādēļ projektam jāstājas spēkā 2024. gada 1. janvārī.
 
Piedāvātā redakcija
-
	Ņemts vērā
Ņemts vērā, precizējot anotāciju
	1.1. Pamatojums

	15.
	Anotācija (ex-ante)
1.2. Mērķis
	Priekšlikums (TM - 14.12.2023.)
Ievērojot, ka 2023. gada 7. decembrī pieņemtajā likumā "Grozījumi Sporta likumā" (Latvijas Republikas Saeimas reģ. Nr. 393) paredzēts, ka likums stājas spēkā 2024. gada 1. janvārī, lūdzam precizēt anotācijas 1.2. apakšsadaļā ietverto informāciju par to, kādēļ projektam jāstājas spēkā 2024. gada 1. janvārī.
 
Piedāvātā redakcija
-
	Ņemts vērā
Ir ņemts vērā, attiecīgi precizējot anotāciju
	1.2. Mērķis

	16.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (TM - 14.12.2023.)
Lūdzam precizēt anotācijas 1.3. apakšsadaļā ietverto informāciju, norādot tajā minētā Ministru kabineta 2023. gada 15. augusta sēdes protokola numuru.
 
Piedāvātā redakcija
-
	Ņemts vērā
Ir ņemts vērā, attiecīgi precizējot anotāciju
	1.3. Pašreizējā situācija, problēmas un risinājumi

	17.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (TM - 08.12.2023.)
Lūdzam precizēt anotācijas 1.3. apakšsadaļā ietverto informāciju, norādot korektu atsauci uz tajā minēto Satversmes tiesas 2004. gada 25. oktobra sprieduma lietā Nr. 2004-03-01 vienību.
 
Piedāvātā redakcija
-
	Ņemts vērā
Ņemts vērā, precizējot anotāciju
	1.3. Pašreizējā situācija, problēmas un risinājumi

	18.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (TM - 08.12.2023.)
Ievērojot, ka atbilstoši Valsts pārvaldes iekārtas likumā noteiktajam publiska persona var deleģēt privātpersonai tikai valsts pārvaldes uzdevumu, nevis funkciju, lūdzam precizēt anotācijas 1.3. apakšsadaļā ietverto informāciju.
 
Piedāvātā redakcija
-
	Ņemts vērā
Ņemts vērā, precizējot anotāciju
	1.3. Pašreizējā situācija, problēmas un risinājumi



